rejauldu/bengali-wikipedia huggingface dataset:
থাম্ব|৩০০px|ডান|ওরিয়েন্টাল সেন্টার, উলচিন, সাহাত কুলা এবং লেমি মসজিদ এটি উলচিন, মন্টেনিগ্রো এর মসজিদসমূহের একটি তালিকা (আলবেনীয় ভাষা: উলকুইন)।   বর্তমান মসজিদ  ক্রম.নামচিত্রদেশশহর / গ্রামবছরমন্তব্য১ নাবিকদের মসজিদ  150px মন্টেনিগ্রো রানা, উলচিন  উলকুইন ২০১২ এটি ১৪ শতকে নির্মিত হয়েছিল, ১৯৩১ সালে সার্বীয় বাহিনী কর্তৃক ভেঙে ফেলা হয়েছিল এবং ২০১২ সালে পুনর্নির্মিত হয়েছিল।২ লামি মসজিদ  150px মন্টেনিগ্রো মাহাল্লা এ রে, উলচিন  উলকুইন ১৬৮৯ হাক্সি আলিয়া কর্তৃক নির্মিত।৩ পাশার মসজিদ হাম্মাম সহ 166x166px মন্টেনিগ্রো রানা, উলচিন  উলকুইন ১৭১৯ মন্টেনিগ্রোর একমাত্র মসজিদ যেখানে তুর্কি স্নান রয়েছে। ইস্তাম্বুল থেকে আগত ক্লিচ আলিউ কর্তৃক নির্মিত।৪ নামাজগজাহু মসজিদ  150px মন্টেনিগ্রো কারশিয়া উলচিন  উলকুইন ১৭২৮ উলচিনের প্রধান মসজিদ, সুলেইমান মুজালি কর্তৃক নির্মিত।৫ ক্রিয়েপাজারি মসজিদ  মন্টেনিগ্রো কারশিয়া উলচিন  উলকুইন ১৭৪৯ নুরাদিন-বেগ (নুরাদিন বেজ) কর্তৃক নির্মিত।৬ ব্রেগু মসজিদ মন্টেনিগ্রো মেরাজা, উলচিন  উলকুইন ১৭৮৩ আহমেদ জিউলি কর্তৃক নির্মিত।৭ কোলোমজা মসজিদ মন্টেনিগ্রো কোলোনজা  কোলোমজে ১৮১৩৮ পিস্তুলা মসজিদ মন্টেনিগ্রো পিস্তুলা  পিস্তুল ১৮৯০৯ জোজায় মসজিদ মন্টেনিগ্রো জোগানজে  জোজায় ১৭৬০১০ ক্ল্লেজনা মসজিদ মন্টেনিগ্রো গোর্নজা ক্ল্লেজনা  ক্লেল্জনা এ এপেরমে ১৯০০ ২০১৩ সালে সম্প্রসারিত।১১ ক্রিয়েথ মসজিদ মন্টেনিগ্রো ক্রুতে  ক্রিয়েথ ১৭২৫১২ কাটেরকোল্লে মসজিদ  মন্টেনিগ্রো ভ্লাদিমির  কাটেরকোল্লে ১৯৭১১৩ শাস মসজিদ মন্টেনিগ্রো স্ভাচ  শাস ১৮০০১৪ শতোদের মসজিদ মন্টেনিগ্রো স্তোদ্রা  শতোদের ১৮৩৫১৫ মিল্লে মসজিদ মন্টেনিগ্রো মিদে  মিল্লে ১৯১৪১৬ বোয়কে মসজিদ মন্টেনিগ্রো বোয়কে  বোয়কে ১৯৯৮১৭ ব্রাইশে মসজিদ মন্টেনিগ্রো ব্রাইজশে  ব্রাইজশে ১৭৮৫১৮ সেলিতা মসজিদ মন্টেনিগ্রো সেলজিতা  সেলিতে ১৮৩৫১৯ ড্রাগাজ মসজিদ মন্টেনিগ্রো ড্রাগিনজে  ড্রাগিনজে ১৮৫৬২০ সুকোবিন মসজিদ মন্টেনিগ্রো সুকোবিন  সুকোবিন ১৮২০২১ রাশতিশা এ পোশতমে মসজিদ মন্টেনিগ্রো ডনজি রাশটিশ  রাশতিশা এ পোশতমে ১৭৭৪২২ রাশতিশা এ এপেরমে মসজিদ মন্টেনিগ্রো গোর্নজি রাশটিশ  রাশতিশা এ এপেরমে ১৯৮৩২৩ ক্রাভারি ই পোশত্মে মসজিদ মন্টেনিগ্রো ডনজি ক্রাভারি  ক্রাভারি ই পোশত্মে ১৮৭৫২৪ ক্রাভারি ই এপের্ম মসজিদ মন্টেনিগ্রো গোর্নজি ক্রাভারি  ক্রাভারি ই এপের্ম ?২৫ লেসকোক মসজিদ  মন্টেনিগ্রো লেসকোভাক  লেসকোক ১৮৮০ ২০১৩ সালে আংশিকভাবে পুনরুদ্ধার করা হয়েছে।২৬ কেররুচ মসজিদ মন্টেনিগ্রো ক্রুচে  কেররুচ ১৮৯০   প্রাক্তন মসজিদ  ক্রম.নামচিত্রদেশশহর / গ্রামবছরমন্তব্য১ গির্জা-মসজিদ  150px মন্টেনিগ্রো কালাজা, উলচিন  উলকুইন ১৫১০ এটি ১৫১০ সালে সেন্ট মারিয়ার গির্জা হিসেবে নির্মিত হয়েছিল এবং ১৬৯৩ সালে একটি মসজিদে রূপান্তরিত করা হয়েছিল। বর্তমানে এটি শহরের প্রত্নতাত্ত্বিক যাদুঘর। গির্জা-মসজিদটি উলচিনের পুরাতন শহর কালাজা-তে অবস্থিত।২ মেরাজা মসজিদ মন্টেনিগ্রো মেরাজা, উলচিন  উলকুইন ১৭৭৯ উলচিনের ক্যাপ্টেন লিকাচেনি কর্তৃক নির্মিত। ১৯৬৮ সালে যুগোস্লাভ কমিউনিস্ট সরকার এটিকে অতিরিক্ত জাতীয়তাবাদ-এর প্রতীক আখ্যা দিয়ে ভেঙে ফেলেছিল। বর্তমানে, সেই স্থানে আধা-কার্যকরী পার্কিং তৈরি করা হয়েছে।৩ মেতেরিজি মসজিদ মন্টেনিগ্রো মেতেরিজ, উলচিন  উলকুইন ১৬৭০ মন্টেনিগ্রোবাসীরা ১৮৯০ সালে জরাজীর্ণ মসজিদটি ভেঙে ফেলেছিল। বর্তমানে, সেখানে একটি গির্জা বিদ্যমান। মসজিদটির একটি নিজস্ব জরাজীর্ণ কবরস্থানও ছিল, যা ধ্বংস করে একটি জলপাই বাগানে পরিণত করা হয়েছে।    উলচিন উলচিনের মসজিদসমূহ
নাদিম আহমেদ আব্বাসি (; জন্ম: ১০ নভেম্বর, ১৯৬৮) রাওয়ালপিন্ডির মারি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি ও খান রিসার্চ ল্যাবরেটরিজ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন নাদিম আব্বাসি।   খেলোয়াড়ী জীবন  ১৯৮৬-৮৭ মৌসুম থেকে ২০০২-০৩ মৌসুম পর্যন্ত নাদিম আব্বাসি’র প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের প্রথম-শ্রেণীর ক্রিকেটে খান রিসার্চ ল্যাবরেটরিজ ও রাওয়ালপিন্ডি দলের অধিনায়কের দায়িত্ব পালন করেছেন। এ দায়িত্বে থাকাকালীন ২০০০ সালের ন্যাশনাল ওয়ান ডে কাপে কেআরএল রানার-আপ হয়েছিল।  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন নাদিম আব্বাসি। সবগুলো টেস্টই ভারতের বিপক্ষে খেলেছিলেন তিনি। ২৩ নভেম্বর, ১৯৮৯ তারিখে ফয়সালাবাদে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৯ ডিসেম্বর, ১৯৮৯ তারিখে শিয়ালকোটে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।   অবসর  যুক্তরাজ্যে বেশ কয়েকটি দলের পক্ষে পেশাদার অতিথি খেলোয়াড় হিসেবে অংশ নেন। এ পর্যায়ে ব্যাটিং পরামর্শক ও কোচিংয়ে অভিজ্ঞ হিসেবে অনেক সাবেক, বর্তমান ও ভবিষ্যতের সম্ভাব্য পাকিস্তানি খেলোয়াড়কে প্রশিক্ষণ দেন।  ক্রিকেট খেলা থেকে অবসর গ্রহণের পর রাওয়ালপিন্ডি দলের কোচ ও আঞ্চলিক দল নির্বাচকের দায়িত্বে ছিলেন। এছাড়াও, পাকিস্তান ন্যাশনাল ক্রিকেট একাডেমিতে কাজ করেছে। অ্যাবোটাবাদ অঞ্চলের উদীয়মান খেলোয়াড়দেরকে পাকিস্তানের পক্ষে খেলতে সহায়তার পথ প্রশস্ত করেন।   তথ্যসূত্র    আরও দেখুন   শহীদ সাঈদ  সেলিম আলতাফ  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:ধুন্দ আব্বাসি
সাংবাদিক ইউনিয়ন বাংলাদেশের ঢাকা ভিত্তিক সাংবাদিকদের পেশাদার ট্রেড ইউনিয়ন।  শহিদুল ইসলাম ইউনিয়নের সভাপতি এবং খুরশীদ আলম এর সাধারণ সম্পাদক।  ইউনিয়নটি বাংলাদেশের সাংবাদিকদের বিরুদ্ধে বাকস্বাধীনতা হরণ ও সহিংসতা পর্যবেক্ষণ করে।  ঢাকা সাংবাদিক ইউনিয়নের বর্তমান দফতর সম্পাদক ইকবাল মজুমদার তৌহিদ।   ইতিহাস  থাম্ব|সাগর-রুনি হত্যার বিচারের দাবিতে ঢাকা সাংবাদিক ইউনিয়নের প্রতিবাদ সমাবেশ-২০২৪ ঢাকা সাংবাদিক ইউনিয়ন ১৯৪৭  সালে প্রতিষ্ঠিত হয়েছিল।  নবম মজুরি বোর্ডে সাংবাদিকদের মজুরি বাড়ানোর আহ্বান জানিয়েছিল।  ২০১৭ সালে, বাংলাদেশের সংবিধান থেকে তথ্য ও যোগাযোগ প্রযুক্তি আইনের ৫৭ অনুচ্ছেদের বিরুদ্ধে প্রতিবাদ করেছিল।    তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশী সাংবাদিকতা সংগঠন বিষয়শ্রেণী:১৯৪৭-এ ভারতে প্রতিষ্ঠিত বিষয়শ্রেণী:সাংবাদিকদের শ্রমিক সংঘ বিষয়শ্রেণী:বাংলাদেশের শ্রমিক সংঘ
কুইলি ছিলেন রানি ভেলু নাচিয়ারের একজন সেনা সর্বাধিনায়ক। রানির সঙ্গে তিনি ১৮ শতকে ইস্ট ইন্ডিয়া কোম্পানির বিরুদ্ধে অভিযানে অংশগ্রহণ করেছিলেন। কুইলি ছিলেন একজন বীর যোদ্ধা এবং তফসিলি জাতির অন্তর্ভুক্ত। কুইলির মা সাহসিকতার জন্য সুপরিচিত ছিলেন। কথিত আছে যে, তাঁর বাবা তাঁর মায়ের মৃত্যুর পর, তাঁকে মায়ের অনেক সাহসী কাজের কথা বলে বড় করেছিলেন, যা তাঁকে অনুপ্রাণিত করেছিল। কুইলির বাবা আত্মগোপনকারী ভেলু নাচিয়ারের গুপ্তচর হিসেবে কাজ করে ছিলেন। যুদ্ধের সময় তিনি এবং তাঁর কন্যা রানির পাশাপাশি যুদ্ধ করেছিলেন। কুইলিকে ভারতীয় ইতিহাসে প্রথম আত্মঘাতী বোমারু এবং "প্রথম নারী শহীদ" হিসেবে বিবেচনা করা হয়।   জীবন  কুইলি ১৮ শতকে শিবগঙ্গাই জেলার কাছে কুদঞ্চাবাদিতে জন্মগ্রহণ করেছিলেন। কুইলিকে বীরথালাপতি (সাহসী সেনাপতি) বা বীরমাঙ্গাই (সাহসী মহিলা) বলে সম্বোধন করা হয়। কুইলির জন্ম পেরিয়ামুথান এবং রাকুর ঘরে, যাঁরা মাঠে কাজ করতেন। কুইলির মা রাকু সাহসিকতার জন্য সুপরিচিত ছিলেন। একটি বন্য ষাঁড়ের থেকে ক্ষেতগুলিকে ধ্বংস হওয়া থেকে বাঁচাতে গিয়ে তিনি মারা যান। বিধ্বস্ত পেরিয়ামুথান তখন কুইলির সাথে শিবগঙ্গাইয়ের কাছে চলে আসেন, যেখানে তিনি মুচি হিসেবে কাজ করতেন। কুইলি ভেলু নাচিয়ারের একজন নিষ্ঠাবান সেনাপতি ছিলেন এবং অনেক সময়ে তাঁর জীবন রক্ষা করেছিলেন। এমনই এক সময়ে যখন তিনি জানতে পারলেন যে তাঁর সিলম্বম শিক্ষক আসলে একজন গুপ্তচর, তিনি তৎক্ষণাৎ রানীকে বাঁচাতে ব্যবস্থা নেন। আরেকবার, যখন রাণী ঘুমের মধ্যে আক্রান্ত হয়েছিলেন, কুইলি শত্রুকে আক্রমণ করেন এবং সেই সময় নিজে আহত হন। তাঁর আনুগত্য ও সাহসিকতা দেখে, তাঁকে রানির সেনাবাহিনীর মহিলা শাখার সর্বাধিনায়ক করা হয়েছিল। কুইলি পরে রানির শিবগঙ্গা অভিযানে গুরুত্বপূর্ণ ভূমিকা পালন করেন। লড়াই ও মৃত্যু ১৭৭২ সালে, শিবগঙ্গার দ্বিতীয় রাজা মুথুভাদুগানাথ পেরিয়া উদায়া থেভার আর্কটের নবাবের দাবি মানতে অস্বীকার করার জন্য নবাবের সাথে যুদ্ধে জড়িয়ে পড়েন। যেহেতু ব্রিটিশরা নবাবকে সহযোগিতা করেছিল, থেভার নিজের সৈন্য বাহিনী নিয়ে তাদের আটকাতে পারেন নি। শেষ পর্যন্ত এই যুদ্ধে তাঁর মৃত্যু হয়েছিল।  থেভারের স্ত্রী রানি ভেলু নাচিয়ার, এই ঘটনার আট বছর পরে, ১৭৮০ সালে, নবাবের বাহিনীর উপর আক্রমণ চালানোর সিদ্ধান্ত নেন। এই যুদ্ধে কুইলির নিঃস্বার্থ বলিদান ব্রিটিশদের অপমানজনক পরাজয়ের মুখে দাঁড় করিয়েছিল। নবাব এবং ব্রিটিশ সৈন্যদের উপর চূড়ান্ত আক্রমণের কৌশল করেছিলেন কুইলি।  তাঁর নির্দেশে, কুইলির সঙ্গীরা তাঁর উপর ঘি ও তেল ঢেলে দেয়। এর পরে, কুইলি অস্ত্রাগারের কক্ষে চলে যান এবং নিজের গায়ে আগুন ধরিয়ে দেন। এরপরেই ভেলু নাচিয়ারের জয় নিশ্চিত হয়ে যায়। এটা খুবই সম্ভব যে কুইলির কাজটি মানবজাতির ইতিহাসে আত্মঘাতী বোমা হামলার প্রথম দৃষ্টান্তগুলির মধ্যে একটি হতে পারে। এর পরে ব্রিটিশদের প্রতিশোধ নেওয়ার জন্য গোলাবারুদের কিছুই অবশিষ্ট ছিল না।Remembering Queen Velu Nachiyar of Sivagangai, the first queen to fight the British. The News Minute. 3 January 2017   উত্তরাধিকার  তামিলনাড়ু সরকার শিবগঙ্গাই জেলায় কুইলির জন্য একটি স্মারক নির্মাণ করেছে।  আরও দেখুন  ভেলু নাচিয়ার  আত্মঘাতী হামলা   তথ্যসূত্র   বিষয়শ্রেণী:ভারতীয় বিপ্লবী বিষয়শ্রেণী:১৭৮০-এ মৃত্যু বিষয়শ্রেণী:ভারতে আত্মহত্যা বিষয়শ্রেণী:যুদ্ধে ভারতীয় নারী
দত্তত্রয় শ্রীধর জোশী (জন্ম: ১১ অক্টোবর ১৯০৮, মৃত্যুর তারিখ অজানা)  ১৯৩৩ ব্যাচের ভারতীয় বেসামরিক কর্মকর্তা ছিলেন।  তিনি ১৯৬৬ সালের ২ জুন থেকে ১৯৬৮ সালের ৩১ ডিসেম্বর পর্যন্ত ভারতের ৯ম মন্ত্রিপরিষদ সচিব হিসাবে দায়িত্ব পালন করেছিলেন।  জোশী দেশস্থ ব্রাহ্মণ সম্প্রদায়ের।   ১৯৬৯ সালে তিনি ভারতের রাষ্ট্রপতি কর্তৃক ভারতের দ্বিতীয় সর্বোচ্চ বেসামরিক সম্মান পদ্মবিভূষণ ভূষিত হন।   তথ্যসূত্র  বিষয়শ্রেণী:১৯০৮-এ জন্ম বিষয়শ্রেণী:সিভিল সার্ভিসে পদ্মবিভূষণ প্রাপক বিষয়শ্রেণী:ভারতীয় বেসামরিক কর্মচারী বিষয়শ্রেণী:মৃত্যুর সাল অনুপস্থিত
খলিলুর রহমান নামটি নিম্নের ব্যক্তিবর্গকে নির্দেশ করতে পারেঃ  খলিলুর রহমান (বীর প্রতীক), বীর প্রতীক খেতাব প্রাপ্ত মুক্তিযোদ্ধা  খলিলুর রহমান (ভারতীয় রাজনীতিবিদ), সর্বভারতীয় তৃণমূল কংগ্রেসের রাজনীতিবিদ যিনি সপ্তদশ লোকসভার সদস্য।  খলিলুর রহমান (খুলনার রাজনীতিবিদ), যিনি তৎকালীন খুলনা-১৫ আসনের সংসদ সদস্য ছিলেন।  খলিলুর রহমান (কূটনীতিক), কানাডার অটোয়ায় নিযুক্ত বাংলাদেশের হাইকমিশনার।  খলিলুর রহমান (পররাষ্ট্র কর্মকর্তা), বাংলাদেশি কূটনীতিক, অর্থনীতিবিদ ও প্রধান উপদেষ্টার রোহিঙ্গাবিষয়ক হাই রিপ্রেজেন্টেটিভ এবং জাতীয় নিরাপত্তা উপদেষ্টা   আরও দেখুন    মোহাম্মদ খলিলুর রহমান, বীর প্রতীক খেতাব প্রাপ্ত মুক্তিযোদ্ধা  এম খলিলুর রহমান, বাংলাদেশ রাইফেলসের সাবেক মহাপরিচালক ও সাবেক সংসদ সদস্য।  বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
ট্রুজেট হল  হায়দ্রাবাদের রাজীব গান্ধী আন্তর্জাতিক বিমানবন্দর ভিত্তিক একটি ভারতীয় আঞ্চলিক বিমান সংস্থা। বিমান সংস্থাটি প্রথম বাণিজ্যিক উড়ান ১২ জুলাই ২০১৫ সালে চালু করেছিল।   ইতিহাস ২১ জুলাই ২০১৪ সালের আগে পর্যন্ত বিমান সংস্থাটি বেসামরিক বিমান চলাচল মন্ত্রণালয় থেকে কোনও অনাপত্তিপত্র পায় নি।  ফেব্রুয়ারি ২০১৫ সালে এটি ট্রুজেট নামে পরিচিত।  ট্রুজেট এটিআর ৭২  উড়োজাহাজ ব্যবহার করে দ্বিতীয় শ্রেণীর শহরের (টি ২) মধ্যে সংযোগ স্থাপনের জন্য কম খরচের বিমান সংস্থা হিসেবে প্রতিষ্ঠিত হয়েছে।  এটি মধ্যবিত্ত যাত্রী এবং তীর্থযাত্রীদের নিয়ে উড়ান পরিচালনা করে।  ট্রুজেট ৭ জুলাই ২০১৫ তারিখে বেসামরিক বিমান চলাচল মন্ত্রণালয়ের মহাপরিচালক থেকে উড়ান পরিচালনার শংসাপত্র পায়।  ১২ জুলাই ২০১৫ সালে বিমান সংস্থাটি তার ঘাঁটি বা হাব  হায়দ্রাবাদের বিমানবন্দর থেকে তিরুপতি পর্যন্ত প্রথম যাত্রা শুরু করে।   গন্তব্য  নভেম্বর ২০১৭ সাল অনুযায়ী ট্রুজেট নিম্নলিখিত গন্তব্যস্থলে উড়ান পরিচালনা করে: [10]   রাজ্য  গন্তব্য বিমানবন্দর নোট অন্ধ্রপ্রদেশ  কাডাপা  কাডাপা বিমানবন্দর রাজামুন্দ্রি  রাজমন্দ্রয় বিমানবন্দর তিরুপতিতিরুপতি বিমানবন্দরবিজয়ওয়াড়াবিজয়ওয়াড়া বিমানবন্দরগোয়াপানাজিগোয়া আন্তর্জাতিক বিমানবন্দরকর্ণাটকমহীশূরমহীশূর বিমানবন্দরবেল্লারীজিন্দাল বিজয়নগর বিমানবন্দর মহারাষ্ট্রঔরঙ্গাবাদঔরঙ্গাবাদ বিমানবন্দরমুম্বইছত্রপতি শিবাজি আন্তর্জাতিক বিমানবন্দরনান্দেদনান্দেদ বিমানবন্দরতামিলনাড়ু  চেন্নাই  চেন্নাই আন্তর্জাতিক বিমানবন্দরঘাঁটিসালেম  সালেম বিমানবন্দর তেলেঙ্গানাহায়দ্রাবাদরাজীব গান্ধী আন্তর্জাতিক বিমানবন্দরঘাঁটি  বিমান thumb|ট্রুজেট বিমান সংস্থার একটি  এটিআর ৭২-৫০০ বিমান রাজীব গান্ধী আন্তর্জাতিক বিমানবন্দরে   ট্রুজেট বিমান সংস্থার বিমান বহর এপ্রিল ২০১৮ পর্মন্ত:  + ট্রুজেটের বিমান বহর  বিমান সেবায় নিয়োজিত ক্রয়ের জন্য আবেদন করা হয়েছে যাত্রী সংখ্যা মন্তব্যএটিআর ৭২-৫০০৪ ১৭২এটিআর ৭২-৬০০৩ -৭০মোট৭১  তথ্যসূত্র  বহিঃসংযোগ  বিষয়শ্রেণী:ভারতের বিমান পরিবহন সংস্থা বিষয়শ্রেণী:২০১৩-এ অন্ধ্রপ্রদেশে প্রতিষ্ঠিত বিষয়শ্রেণী:ভারতের হায়দ্রাবাদ ভিত্তিক কোম্পানি বিষয়শ্রেণী:২০১৩-এ প্রতিষ্ঠিত ভারতীয় কোম্পানি
পুদুচেরি ক্রিকেট দল বা পণ্ডিচেরি ক্রিকেট দল ভারতীয় ঘরোয়া ক্রিকেটে পুদুচেরির প্রতিনিধিত্ব করে এবং এটি পুদুচেরি ক্রিকেট অ্যাসোসিয়েশন কর্তৃক নিয়ন্ত্রিত। ২০১৮/১৯ মরসুমে বিসিসিআই নয়টি নতুন আঞ্চলিক দলের অংশগ্রহণের কথা ঘোষণা করে যার মধ্যে এই দলটি ছিল অন্যতম।  ২০১৮/১৯ বিজয় হাজারে ট্রফিতে পুদুচেরি তাদের প্রথম ম্যাচেই মণিপুরের বিপক্ষে জয়লাভ করে। যাইহোক, পরের দিন, কোনো স্থানীয় ক্রিকেটার ম্যাচ খেলেনি বলে উদ্বেগ প্রকাশের পর, বিসিসিআই দলের অবস্থানের বাইরের রাজ্যের খেলোয়াড়দের জন্য দলের সুযোগ প্রত্যাহার করে। আটজন খেলোয়াড়কে বিসিসিআইয়ের যোগ্যতার মাপকাঠির বাইরে পাওয়া গেছিল।  বিজয় হাজারে ট্রফিতে তাদের প্রথম মৌসুমে, তারা প্লেট গ্রুপে তৃতীয় স্থানে শেষ করেছিল, তাদের আটটি ম্যাচে পাঁচটি জয় এবং দুটি পরাজয়। অন্য দুটি ম্যাচ কোন ফলাফল হিসাবে সমাপ্ত হয়। পারস ডোগরা ২৫৭ রান করে সর্বোচ্চ রান সংগ্রাহক হিসেবে শেষ করেন এবং ফাবিদ আহমেদ এগারোটি ডিসমিসাল সহ দলের পক্ষে সর্বোচ্চ উইকেট শিকারী ছিলেন।  নভেম্বর ২০১৮-এ, তারা ২০১৮/১৯ টুর্নামেন্টে মেঘালয়ের বিরুদ্ধে রঞ্জি ট্রফিতে তাদের প্রথম ম্যাচে খেলেছিল। টুর্নামেন্টে তাদের উদ্বোধনী ম্যাচে, পারস ডোগরা পুদুচেরির হয়ে প্রথম ব্যাটসম্যান হিসেবে রঞ্জি ট্রফিতে সেঞ্চুরি করেন। ম্যাচটি বৃষ্টিতে ক্ষতিগ্রস্ত হয় এবং ড্র হয়। তারা ঐ মরসুমে টুর্নামেন্ট টেবিলের তৃতীয় স্থানে শেষ করেছে, তাদের আটটি ম্যাচ থেকে চারটি জয় নিয়ে।  মার্চ ২০১৯-এ, পুদুচেরি ২০১৮/১৯ সৈয়দ মুশতাক আলী ট্রফির গ্রুপ ই-তে সপ্তম স্থানে ছিল, তাদের সাতটি ম্যাচে একটি জয়ের সাথে। পারস ডোগরা টুর্নামেন্টে দলের পক্ষে ২৫৫ রান সহ সর্বোচ্চ রান সংগ্রাহক ছিলেন এবং পারন্দমান থামরাইকান্নান সাতটি ডিসমিসাল সহ সর্বোচ্চ উইকেট শিকারী ছিলেন।  তথ্যসূত্র  বিষয়শ্রেণী:ক্রিকেট বিষয়শ্রেণী:২০১৮-এ ভারতে প্রতিষ্ঠিত বিষয়শ্রেণী:ক্রিকেট দল বিষয়শ্রেণী:ভারতের প্রথম-শ্রেণীর ক্রিকেট দল
উলানবাটর (, ; ,  "লাল বীর") (প্রাক্তন উর্গা বা নিসলেল খুরেরে) পূর্ব এশিয়ার রাষ্ট্র মঙ্গোলিয়ার রাজধানী ও প্রধান শহর। শহরটি সমুদ্র সমতল থেকে ১৩৫০ মিটার উচ্চতায় একটি ঝঞ্ঝাপীড়িত মালভূমির উপরে তুল নদীর তীরে অবস্থিত। মঙ্গোলীয় রাজপুত্রেরা এটিকে একটি মৌসুমী অভিবাসনমূলক আবাসস্থল হিসেবে পত্তন করেছিলেন। পরে ১৬৩৯ সালে দা খুরে মঠ নির্মাণের মাধ্যমে শহরটি বর্তমান অবস্থানে স্থায়ী হয়। এই ভবনটি তিব্বতি বৌদ্ধধর্মের (মঙ্গোলরা যে ধর্মের অনুসারী) বোদগো-গেগেন তথা উচ্চ যাজকের বাসভবনে পরিণত হয় এবং আরও প্রায় ২০০ বছর এ কাজে ব্যবহৃত হয়। কিন্তু তখনও এটি যাযাবর এক মঠের শহর হিসেবেই বিদ্যমান ছিল। রুশরা দা খুরে মঠটিকে উর্গা নামে ডাকত; তারা চীন ও রাশিয়ার মধ্যে একটি বাণিজ্যকেন্দ্র হিসেবে এখানে একটি শহর গড়ে তোলে। ১৯১১ সালে বহির্দেশীয় মঙ্গোলিয়া নিজেকে স্বাধীন ঘোষণা করলে শহরটিকে নিসলেল খুরেরে (অর্থাৎ "মঙ্গোলিয়ার রাজধানী")। ১৯২১ সালে সোভিয়েত লাল বাহিনী এবং মঙ্গোলিয়ার বিপ্লবী নেতা দামদিনি স্যুবাতার শহরটির নিয়ন্ত্রণ হাতে নেন। উলানবাটরের ধর্মীয় ভবনগুলিকে নিষিদ্ধ করা হয়। ১৯২৪ সালে মঙ্গোলিয়াকে একটি গণতান্ত্রিক প্রজাতন্ত্র হিসেবে ঘোষণা করা হলে শহরটিকে উলান বাতার নাম দেওয়া হয়, যার অর্থ "লাল নেতা"।  সোভিয়েত সাহায্য নিয়ে একটি নতুন শহর পরিকল্পনা করা হয়, যার কেন্দ্রে ছিল স্যুবাতার চত্বর (বর্তমান চেঙ্গিস খান চত্বর)। এই চত্বরে একটি নব্য-ধ্রুপদী স্থাপত্যশৈলীর সরকারী ভবন, একটি ইতিহাস জাদুঘর এবং জাতীয় মঞ্চশালা নির্মাণ করা হয়। ১৯৪২ সালে এখানে মঙ্গোলিয়া বিশ্ববিদ্যালয় স্থাপন করা হয়। এছাড়াও এখানে বেশ কিছু পেশাজীবী ও কারিগরি উচ্চবিদ্যালয় এবং মঙ্গোলিয়ার বিজ্ঞান আকাদেমিও প্রতিষ্ঠা করা হয়। বর্তমানে শহরটির জনজীবনে আধুনিক ২১শ শতকের ছোঁয়া লেগেছে। চেঙ্গিস খান চত্বরে মঙ্গোলিয়ার বিভিন্ন নেতার মূর্তি আছে। গান্দান ও চৈজিন মঠগুলি সোভিয়েত যুগের অপসারণ প্রক্রিয়া থেকে রক্ষা পায়। গান্দান মঠে বর্তমানে সন্ন্যাসী-ভিক্ষুরা বাস করেন; এখানে ২৬ মিটার দীর্ঘ একটি সোনার পাতার মূর্তি আছে। অন্যদিকে চৈজিন লামা বর্তমানে একটি জাদুঘর। মঙ্গোলিয়ার শেষ রাজা বোগদ খানের শীতকালীন প্রাসাদটিও বর্তমানে একটি জাদুঘরে রূপান্তরিত। জাইসান হল থেকে শহর ও পর্বতের সুন্দর দৃশ্যাবলি অবলোকন করা যায়। শহরের বাইরে ঘোড়া বা উটে চড়ে গোরখি তেরেলজ জাতীয় উদ্যানে ভ্রমণ করা ও তাঁবু খাটানোর ব্যবস্থা আছে।   উলান বাতার মঙ্গোলিয়ার প্রধান শিল্পকেন্দ্র। এখানে অবস্থিত শিল্প এলাকাটিতে বিভিন্ন ধরনের ভোগদ্রব্য প্রস্তুত করা হয়। এখানে সিমেন্ট, লোহা ও ইট প্রস্তুত, জুতা ও বস্ত্র প্রস্তুত, যানবাহন মেরামত, খাদ্য প্রক্রিয়াজাতকরণ ও অন্যান্য কারখানা আছে। শহরটি একটি রেলপথ এবং আন্তর্জাতিক বিমানবন্দরের মাধ্যমে চীন ও রাশিয়ার সাথে সংযুক্ত। শহরের উত্তর-পূর্বে হেনতিন পর্বতমালার সুদৃশ্য অরণ্যাবৃত শৃঙ্গগুলি এসে মিলেছে।  এখানে প্রায় ১৪ লক্ষ লোকের বাস।   তথ্যসূত্র     বিষয়শ্রেণী:মঙ্গোলিয়ার শহর বিষয়শ্রেণী:এশিয়ার রাজধানী
শ্রোণিদেশের ব্যথা বা পেলভিক পেইন হলো নিতম্বের অঞ্চলের মধ্যে ব্যথা ।  ব্যথা তীব্র হতে পারে অর্থাৎ আকস্মিকভাবে শুরু হতে, বা দীর্ঘমেয়াদী অর্থাৎ একটি দীর্ঘ সময়ের জন্য মাঝে মাঝে বা অবিচ্ছিন্নভাবে হতে থাকতে পারে।  যদি ব্যথা 3 মাসের কম স্থায়ী হয় তবে এটি সাধারণত তীব্র বা অ্যাকিউট হিসাবে শ্রেণীবদ্ধ করা হয়; যদি এটি ছয় মাসের বেশি স্থায়ী হয় তবে এটি সাধারণত ক্রনিক বা দীর্ঘস্থায়ী হিসাবে শ্রেণীবদ্ধ করা হয়।  বিষণ্নতা উপসর্গগুলোকে আরও খারাপ করতে পারে।  এটি পেরিনিয়াল ব্যথা থেকে আলাদা।   শ্রোণিদেশের ব্যথার কারণগুলি মহিলা প্রজনন অঙ্গ, পরিপাক নালির বা মূত্রনালীর, বা শ্রোণীর কাছাকাছি কাঠামো যেমন মহাধমনীর নীচের দিকের সাথে সম্পর্কিত হতে পারে।  মহিলাদের প্রজনন অঙ্গগুলির সাথে সম্পর্কিত সাধারণ কারণগুলির মধ্যে রয়েছে মাসিক বাধা, এন্ডোমেট্রিওসিস এবং ফাইব্রয়েডস ; যদিও গুরুতর কারণগুলির মধ্যে রয়েছে একটোপিক গর্ভাবস্থা, শ্রোণিচক্রের প্রদাহজনিত রোগ এবং ডিম্বাশয়ের টর্শন ।  পরিপাকনালীর ট্র্যাক্টের সাথে সম্পর্কিত সাধারণ কারণগুলির মধ্যে রয়েছে ইরিটেবল বাওয়েল সিনড্রোম, পাকস্থলী ও অন্ত্রের প্রদাহ, কোষ্ঠকাঠিন্য এবং কোলন ক্যান্সার ।  অন্যান্য গুরুতর কারণগুলির মধ্যে রয়েছে অ্যাপেনডিসাইটিস ।  মূত্রনালীর সাথে সম্পর্কিত সাধারণ কারণগুলির মধ্যে রয়েছে মূত্রাশয় সংক্রমণ, কিডনিতে পাথর এবং ইন্টারস্টিশিয়াল সিস্টাইটিস ।  অন্যান্য কারণগুলির মধ্যে রয়েছে ফাইব্রোমায়ালজিয়া, পেটের প্রাচীরের পেশীতে আঘাত, এবং পেটের মহাধমনী অ্যানিউরিজম ।  যৌন নির্যাতনের পরেও দীর্ঘস্থায়ী ব্যথা হতে পারে।   ডায়াগনস্টিক ওয়ার্ক আপের মধ্যে পূর্বলক্ষণগুলোর ইতিহাস এবং শারীরিক পরীক্ষা অন্তর্ভুক্ত থাকে এবং এটি ল্যাবরেটরি পরীক্ষা এবং মেডিকেল ইমেজিং দ্বারা পরীক্ষিত হতে পারে।  সম্ভাব্য গর্ভবতী এমন সমস্ত মহিলার জন্য একটি গর্ভাবস্থা পরীক্ষার সুপারিশ করা হয়।  উদ্বেগজনক উপসর্গগুলোর মধ্যে রয়েছে জ্বর, মেনোপজের পরে যোনিপথে রক্তপাত, নিম্ন রক্তচাপ এবং পেরিটোনাইটিস ।   শ্রোণী ব্যথা মহিলাদের এবং পুরুষদের উভয়কেই আক্রান্ত করতে পারে যদিও দীর্ঘস্থায়ী শ্রোণিদেশের ব্যথা সাধারণত মহিলাদের হয়ে থাকে।প্রায় ২% থেকে ২৪% ক্ষেত্র্ব মহিলাদের শ্রোণিদেশের ব্যাথা রজঃচক্রের সাথে অসংশ্লিষ্ট হয়, ৮% থেকে ২১% ক্ষেত্রে যৌনমিলনের সময়, এবং ১৭% থেকে ৮১% মাসিক চলাকালীন হয়ে থাকে।দীর্ঘস্থায়ী শ্রোণিদেশের ব্যাথা প্রায় ৬-২৭% মহিলার হয়ে থাকে ।   তথ্যসূত্র   বিষয়শ্রেণী:রজঃচক্র
যয়নব বিনতে আবি সালামা (আরবি: زینب بنت ابی سلمة) মুহাম্মদের স্ত্রী উম্মে সালামার আগের সংসারের সন্তান ছিলেন। তিনি ফকীহ ও মুহাদ্দিস ছিলেন।    নাম এবং বংশ  তার পূর্ব নাম ছিল বাররাহ। মুহাম্মদ তার নাম পাল্টে যয়নব রাখেন। তিনি মাখযুম গোত্রের ছিলেন।   বংশ নিম্নরূপ: যয়নব বিনতে আবী সালামাহ আবদুল্লাহ ইবনে আবদুল আসাদ ইবনে হিলাল ইবনে আবদুল্লাহ ইবনে উমর ইবনে মাখজুম।    জন্ম  তিনি উম্মে সালমার গর্ভ থেকে (বর্তমান ইথিওপিয়া) জন্মগ্রহণ করেছিলেন এবং কিছু সময় পরে তিনি মদীনায় হিজরত করে চলে আসেন। আসমা বিনতে আবি বকর তাকে বুকের দুধ পান করান।   শিক্ষা  তিনি নবী করীম, নিজের মা, যয়নব বিনতে জাহাশ,উম্মে হাবিবা, আয়েশাসহ অনেকের কাছ থেকে দ্বীনি শিক্ষা অর্জন করেন।   জীবনযাপনের অবস্থা  ৪র্থ হিজরিতে যয়নবের বাবা আবু সালামার মৃত্যুবরণ হলে উম্মে সালামাহ মুহাম্মদের সাথে বিবাহ চুক্তিতে এসেছিলেন। তখন যয়নব শিশু ছিল। তিনি তাঁর মার সাথে মুহাম্মাদ এর কাছে এসেছিলেন। নবী মুহাম্মাদ তাকে ভালবাসতেন। যখন পায়ে হাঁটতে শুরু করেছিলেন তিনি মুহাম্মদ এর কাছে আসতেন। তিনি যখন গোসল করতেন, তখন নবী তাঁর মুখে পানি ছিটিয়ে দিতেন। বলা হয়ে থাকে যে, এটি তার জন্য আশীর্বাদ ছিল। তার মুখের উজ্জ্বলতা বুড়ো বয়স পর্যন্ত অবশিষ্ট ছিল।   মুহাদ্দিস ও ফকীহ  তিনি অনেক হাদীস বর্ণনা করেছেন। নবী করীম(সা.), উম্মাহাতুল মু’মেনীনদের কাছ হাদীস শুনে সংরক্ষণ করে রেখেছিলেন এবং পরবর্তীতে তা বর্ণনা করেন।  ইবনে আব্দুর বার বলেন,“তিনি তার সময়ে মহিলাদের মধ্যে সবচেয়ে বেশি জ্ঞানী ছিলেন।”   আবু রাফে’ বলেন,“আমি যখন মদিনার কোন মহিলা ফকীহের নাম বলতাম, তখন যয়নব বিনতে আবি সালামাহর নাম বলতাম।”   হাদীস বর্ণনা  তার কাছ থেকে অনেকে হাদীস বর্ণনা করেছেন। তাদের মধ্যে উল্লেখযোগ্য হলো- আলী ইবেন হুসাইন, কাসেম ইবনে মুহা্ম্মদ,আবু কলাবাহ আল জারমী, কালীব ইবেন ওয়ায়েল, মুহাম্মদ ইবনে আমর ইবনে আতা, উবায়দুল্লাহ ইবনে আব্দুল্লাহ ইবনে আতা, ইরাক ইবনে মালিকসহ অনেকেই।   বিবাহ  তিনি আবদুল্লাহ ইবনে জামআ ইবনে আসওয়াদ আল-আসাদীকে বিয়ে করেছিলেন। তার দুটি পুত্রসন্তান ছিল। যার একজনের নাম ছিল আবু উবায়দাহ। ৬৩ হিজরীতে হাররাহ যুদ্ধে উভয়জন শহীদ হয়ে ছিলেন।   মৃত্যু  ছেলেদের মৃত্যুর পরে তিনি কয়েক বছর বেঁচে ছিলেন এবং ৭৪ হিজরি মুতাবেক ৬৯৪ খ্রিস্টাব্দে তিনি মৃত্যুবরণ করেন। এটি ছিল তারিকের শাসনের সময়। ইবনে উমর তার জানাজায় অংশ নিয়েছিলেন। জান্নাতুল বাকীতে তিনি তাকে দাফন করা হয়।سیر الصحابیات، مؤلف، مولانا سعید انصاری صفحہ 130   তথ্যসূত্র   বিষয়শ্রেণী:নারী সাহাবা বিষয়শ্রেণী:৬৯৪-এ মৃত্যু
তুষভান্ডার জমিদার বাড়ি বাংলাদেশের রংপুর বিভাগের লালমনিরহাট জেলার অন্তর্গত কালীগঞ্জ উপজেলার এক ঐতিহাসিক জমিদার বাড়ি।  ইতিহাস প্রায় চারশত বৎসর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন মুরারিদেব ঘোষাল ভট্টাচার্য। তিনি ছিলেন একজন ব্রাহ্মণ। মহারাজা প্রাণ নারায়ণের শাসনামলে তিনি চব্বিশ পরগনা জেলা হতে কোচবিহারে আসেন "রসিক রায় বিগ্রহ" নিয়ে (এটি একটি ধর্মীয় বিষয়)। তখনকার সময় ধর্মীয় কাজের জন্য ভূমি দান করার প্রথা ছিল। তার পরিপ্রেক্ষিতে রাজা তাকে "বিগ্রহ পূজা" করার জন্য ৯টি মৌজা দান করেন। কিন্তু তিনি তা ভোগ করতে আপত্তি জানান কেননা তিনি ছিলেন একজন ব্রাহ্মণ। পরে আবশ্যক রাজাকে সেই সম্পত্তি ভোগের উপর খাজনা নেওয়ার জন্য বলেন। রাজা রাজী হলেন, তবে খাজনা হিসেবে ধানের তুষ নেওয়ার জন্য। যার ফলে খাজনা স্বরূপ কোচবিহার রাজ্যকে ধানের তুষ দেওয়া লাগতো। এই তুষ সংগ্রহ করা হত পুরো জমিদারি এলাকা হতে এবং তা জমানো হতো জমিদার বাড়ির পূর্ব পাশে। এই কারণেই এই জমিদার বাড়ির নাম হয় তুষভাণ্ডার জমিদার বাড়ি। এই জমিদার বাড়িটি যে থানায় অবস্থিত অর্থাৎ কালীগঞ্জ থানায়। এই কালীগঞ্জ থানাটির নামকরণ করা হয়েছে এই জমিদার বংশের এক জমিদারের নামে। তিনি ছিলেন জমিদার কালী প্রসাদ রায় চৌধুরী। কালী প্রসাদ রায় চৌধুরী ছিলেন একজন ধর্মপরায়ণ ও সমাজসংস্কারক। ১৬৩৪ সালে এই জমিদার বাড়ি প্রতিষ্ঠা হওয়ার পর প্রায় চারশত বছর পর এই তুষভাণ্ডার জমিদার বাড়ির সমাপ্তি ঘটে জমিদার গিরিন্দ্র মোহন রায় চৌধুরীর মৃত্যুর পর ১৯৩৫ সালে।   বর্তমান অবস্থা বর্তমানে এই জমিদার বাড়িটি প্রায় ধ্বংসের মুখে। অযত্ন ও অবহেলার কারণে প্রাসাদের দেয়ালগুলোর ভাঙ্গন ধরেছে।  যোগাযোগ ব্যবস্থা ঢাকা থেকে লালমনিরহাটের দূরত্ব প্রায় ৩৭২ কিঃ মিঃ। বাস বা রেল পথে লালমনিরহাট হয়ে তুষভান্ডার নামক জায়গা যাওয়া যায়। আর লালমনিরহাট জেলা হতে তুষভাণ্ডার জমিদার বাড়ির দূরত্ব ৩১ কিঃ মিঃ।   আরো দেখুন  জমিদার বাড়ি  তথ্যসূত্র  বিষয়শ্রেণী:লালমনিরহাট জেলার দর্শনীয় স্থান বিষয়শ্রেণী:১৬৩৪-এ প্রতিষ্ঠিত বিষয়শ্রেণী:ঐতিহাসিক স্থান
২০১০ এশিয়ান গেমসে পুরুষদের কাবাডি প্রতিযোগিতায় সাতটি দল অংশগ্রহণ করে। চীনের কুয়াংচৌ শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।  পদক তালিকা  ১    ১  ০  ০  ১ ২    ০  ১  ০  ১ ৩    ০  ০  ১  ১ ৩    ০  ০  ১  ১ মোট  ১  ১  ২  ৪  পদকবিজেতা পুরুষ   ম্যাচ  এ গ্রুপ দলম্যাচজয়ড্রপরাজয়পক্ষে স্কোরবিপক্ষে স্কোরস্কোরের পার্থক্যপয়েন্ট২২০০৭৭৪৩+৩৪৪২১০১৭৯৬০+১৯২২০০২৩৯৯২−৫৩০  বি গ্রুপ দলম্যাচজয়ড্রপরাজয়পক্ষে স্কোরবিপক্ষে স্কোরস্কোরের পার্থক্যপয়েন্ট৩৩০০১১৫৫৩+৬২৬৩২০১৭৪৫৮+১৬৪৩১০২৭৬৮৯−১৩২৩০০৩৮২১৪৭−৬৫০  নক আউট  সেমি ফাইনাল  ফাইনাল   তথ্যসূত্র   Results Official website   বিষয়শ্রেণী:২০১০ এশিয়ান গেমসের ক্রীড়াসমূহ ২০১০ এশিয়ান গেমস ২০১০ এশিয়ান গেমস
সাল্লু কি শাদি (বাংলা:সাল্লুর বিয়ে) একটি হিন্দি ভাষার চলচ্চিত্র, যেটি পরিচালনা করেছেন মোহাম্মদ ইসরার আনসারি। চলচ্চিত্রটিতে অভিনয় করেছেন কশ্যপ বারভায়া, আরশিন মেহতা, জিনাত আমান, আসরানি, রাজ্জাক খানসহ আরো অনেকে। চলচ্চিত্রটির ট্রেলার ২০১৭ সালের ২০ নভেম্বর মুক্তি পায়। সালমান খানকে উৎসর্গ করে চলচ্চিত্রটি ২০১৭ সালের ৮ ডিসেম্বর মুক্তি পায়।  কাহিনি সংক্ষেপ জিনাত ও শাহনেওয়াজের পরিচয় ঘটে একটি প্রেক্ষাগৃহে, সালমান খান অভিনীত চলচ্চিত্র ম্যায়নে পেয়ার কিয়া (১৯৮৯) দেখার সময়ে। তারা একে অপরের প্রেমে পড়ে ও বিবাহবন্ধনে আবদ্ধ হয়। তাদের সাল্লু ও ইলমি নামে দুইটি সন্তানের জন্ম হয়। সবকিছু ঠিকঠাক মত চলছিল। একদিন শাহনেওয়াজ ক্যান্সারে আক্রান্ত হয়ে মৃত্যুবরণ করে।  এর বিশ বছর পর, শাহনেওয়াজের আখেরি ইচ্ছাকে বাস্তবায়ন করতে তাদের ছেলে সাল্লুকে বিয়ে দেওয়ার জন্য মেয়ে দেখা শুরু করে জিনাত। কিন্তু সমস্যা হল, সাল্লু সালমান খানের ডাই হার্ট ফ্যান এবং সালমান খানের বিয়ে না হওয়া পর্যন্ত সে অবিবাহিত থাকবে।  অভিনয়ে  কশ্যপ বারভায়া - সাল্লু  জিনাত আমান - সাল্লুর মা, জিনাত  কিরণ কুমার - সাল্লুর বাবা, শাহনেওয়াজ  আসরানি  রাজ্জাক খান  অরবিন্দ কুমার  আরশিন মেহতা  রবি পান্ডে  রঞ্জনা খাতিওয়াদা  সামিকশা  গওহর খান  সন্দীপ আনন্দ  সন্দীপ সিং ভাদুড়িয়া  বিবেক মোদি - গিল্টি ম্যান মুক্তি চলচ্চিত্রটি ২০১৭ সালের ৮ ডিসেম্বর প্রেক্ষাগৃহে মুক্তি পায়।  তথ্যসূত্র  বিষয়শ্রেণী:২০১৭-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র বিষয়শ্রেণী:দুবাইয়ে ধারণকৃত চলচ্চিত্র বিষয়শ্রেণী:২০০৯-এর পটভূমিতে চলচ্চিত্র